stanford-oval/wikipedia huggingface dataset:
Powerhouse (Mustaschin albumi)
Aiheesta muualla

Powerhouse (Mustaschin albumi) Discogsissa. (englanniksi)
Albumi Powerhouse (Mustaschin albumi) Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Pusulan VPK

| Pusulan Vapaaehtoinen Palokunta |
| --- | --- |
 Pusulan VPK 
Perustettu:  1938
Tyyppi:  VPK
Toimiala:  pelastustoimi
Kotipaikka:  Lohja, Uusimaa
Päämaja:  Pusula
Toiminta-alue:  Pusula
Aiheesta muualla
Sivusto
Infobox OKVirheellinen NIMI-arvo: 
Pusulan VPK eli Pusulan Vapaaehtoinen Palokunta on vuonna 1938 perustettu VPK Läntisellä Uudellamaalla Lohjan Pusulassa. Pusulan VPK on 1. valmiusasteen palokunta. Aluksi Pusulan VPK:n toiminta keskittyi sammutustehtäviin ja vasta myöhemmin tulivat mukaan muut toiminnan muodot. 1990-luvulla aloitettiin ensivastetoiminta. Nykyään suurin osa palokunnan hälytystehtävistä on ensivastetoimintaa.
Pusulan VPK on yksi Länsi-Uudenmaan pelastuslaitoksen sopimuspalokunnista. Entisen Nummi-Pusulan kunnan alueella toimii myös toinen sopimuspalokunta, Nummen VPK.
Kalusto ja tilat

Pusulan VPK:lla on käytössä yksi sammutusauto, yksi säiliöauto sekä yksi miehistöauto. Autojen tunnukset alkavat LU, jota seuraa kolmen numeron sarja. Pusulan paloasema sijaitsee Pusulan kirkonkylässä. Rakennus on kivinen ja sen päädyssä on yhä nähtävissä entinen Nummi-Pusulan kunnanvaakuna.
Pusulanjärvi (Lohja)

| Pusulanjärvi |
| --- | --- |
Valtiot:  Suomi 
Paikkakunta:  Lohja
Koordinaatit:  60°27′30″N, 23°58′48″E
Järvinumero:  23.062.1.001
Mittaustietoja
Pinnankorkeus:  38 m 
Rantaviiva:  9,5 km 
Pinta-ala:  2,1 km² 
Tilavuus:  0,01 km³ 
Keskisyvyys:  4,9 m 
Suurin syvyys:  10,6 m 
 fiPusulanjärvi 
Pusulanjärvi (myös Jäämäjärvi) on 2,1 neliökilometrin laajuinen järvi Pusulassa Lohjan pohjoisosassa luoteisella Uudellamaalla. Pusulan taajama sijaitsee välittömästi järven pohjoispuolella. Etäisyys Lohjan keskustasta on 22 kilometriä pohjoiseen.
Maantiede

Pusulanjärven pituus kaakosta luoteeseen on runsaat kaksi kilometriä. Pääaltaasta työntyy lounaaseen erittäin matala lahti, jonka keskellä sijaitsee Pajusaari. Pusulanjärveä ympäröi suurelta osin kulttuurimaisema, idässä on myös metsämaata. Pusulanjärven pohjoisrannalle virtaa pohjoisesta Pusulanjoki, joka jatkaa saman nimisenä etelään järven lounaiskolkasta. Kaakon suunnasta Pusulanjärveen laskee Hirvijoki.
Pusulan jätevedet kuormittivat Pusulanjärveä aikoinaan, nyttemmin järveen kohdistuu hajakuormitusta pelloilta. Järven ekologinen tila on tyydyttävä ja kemiallinen tila hyvä. Vesitilavuus on 10,2 miljoonaa kuutiometriä.
Pusulanjärvi (23.062.1.001) kuuluu Pusulanjärven alueeseen (23.062), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Pusulanjärvi on Karjaanjoen vesistön läntisiä vakavesiä.
Pusulanjärvi on rehevä, joten sen kalastossa on runsaasti niin kutsuttua roskakalaa, kuten särkeä. Kalastoon kuuluu myös ahven, hauki ja kuha. Järven kasvillisuus on verraten runsasta.
Luke Kelly

Luke Kellyn patsas Dublinssa.
Luke Kelly (17. marraskuuta 1940 – 30. tammikuuta 1984) oli irlantilainen kansanmuusikko. Hän syntyi Dublinissa, mutta muutti vuonna 1958 Yhdistyneeseen kuningaskuntaan. Kelly palasi vuonna 1962 Irlantiin ja perusti kansanmusiikkiyhtye The Dublinersin. Vuonna 1965 Kelly meni naimisiin näyttelijä Deirdre O'Connellin kanssa. Kelly kuoli vuonna 1984 aivokasvaimeen, joka hänellä oli todettu vuonna 1980.
Luke Joeckel

| Luke Joeckel |
| --- | --- |

Henkilötiedot
Syntynyt: 6. marraskuuta 1991 (ikä 32) Arlington, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  141 kg
Pelipaikka:  Hyökkäyksen linja
Sarja:  NFL
Pelaajaura
Aik. seurat:  Jacksonville Jaguars   Seattle Seahawks
NFL-varaus:  2. varaus, 2013 Jacksonville Jaguars
Pääsarjaura:  2013–
Luke Joeckel (s. 6. marraskuuta 1991 Arlington, Texas) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. Joeckel on pelannut viisi kautta NFL-liigassa, edustaen Jacksonville Jaguarsia ja Seattle Seahawksia. Hänellä ei ole ollut pelaajasopimusta kevään 2018 jälkeen.
Texas A&M Universityn joukkueessa yliopistojalkapalloa pelannut Joeckel oli vuoden 2013 NFL:n varaustilaisuuden toinen valinta. Hän solmi heti pelaajasopimuksen hänet varanneen Jacksonville Jaguarsin kanssa. Joeckel pelasi neljä kautta Jaguarsissa, joista kaudet 2013 ja 2016 hän oli lähinnä sivussa loukkaantumisten takia. Joeckel ei kyennyt pelaamaan riittävän tasaisesti pelipaikkansa vaatimalla tasolla ja häntä siirreltiin uloimman ja sisemmän linjamiehen roolien välillä.
Jaguars ei tarjonnut Joeckelille jatkoa, joten hän siirtyi yksivuotiselle sopimuksella Seattle Seahawksiin. Kauden 2017 aikana Joeckel pelasi 11 ottelua. Kauden puolivälissä hän oli hetken sivussa polvivamman takia. Seahawks ei tarjonnut jatkosopimusta ailahtelevasti pelanneelle linjamiehelle kauden jälkeen.
Ratsasta, vaquero!

| Ratsasta, vaquero!> Ride, Vaquero! |
| --- | --- |

Ohjaaja:  John Farrow
Käsikirjoittaja:  John Farrow Frank Fenton
Tuottaja:  Stephen Ames
Säveltäjä:  Bronisław Kaper
Kuvaaja:  Robert Surtees
Leikkaaja:  Harold F. Kress
Tuotantosuunnittelija:  Cedric Gibbons
Pukusuunnittelija:  Walter Plunkett
Pääosat:  Robert Taylor Ava Gardner Howard Keel
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   15. heinäkuuta 1953 New York City, New York 17. heinäkuuta 1953 maanlaajuinen  12. maaliskuuta 1954
Kesto:  90 minuuttia
Alkuperäiskieli:  englanti
Budjetti:  1 128 000 USD
Tuotto:  3 427 000 USD
Aiheesta muualla
IMDb
Elonet
AllMovie
Infobox OKVirheellinen NIMI-arvo: 
Ratsasta, vaquero! (engl. Ride, Vaquero!) on John Farrow’n ohjaama yhdysvaltalainen lännenelokuva vuodelta 1953. Elokuvan pääosissa ovat Robert Taylor, Ava Gardner ja Howard Keel. Ratsasta, vaquero! sijoittuu Texasiin, jossa ranchin asukkaat joutuvat kohtaamaan intiaaneja ja lainsuojattomia.
Ratsasta, vaquero! -elokuvan käsikirjoituksen laativat ohjaaja John Farrow ja Frank Fenton. Elokuvan tuottajana oli Stephen Ames ja tuotanto- ja levittäjäyhtiönä Metro-Goldwyn-Mayer. Musiikin sävellyksestä vastasi Bronisław Kaper, ja elokuvan kuvasi Robert Surtees. Elokuva kuvattiin heinäkuusta syyskuuhun vuonna 1952 Utahin Kanabissa työnimellä Vaquero.
Ratsasta, vaquero! sai Yhdysvaltain ensi-iltansa 15. heinäkuuta 1953 New Yorkissa. Maanlaajuiseen teatterilevitykseen elokuva pääsi Yhdysvalloissa 17. heinäkuuta. Suomessa elokuvan teatteriensi-ilta oli 12. maaliskuuta vuonna 1954. Ilmestyessään elokuva oli taloudellinen menestys. Elokuva tuotti MGM:n merkintöjen mukaan Yhdysvalloissa ja Kanadassa 1 834 000 dollaria ja ulkomailla 1 593 000 dollaria. MGM sai voittoa 895 000 dollarin edestä. Warner Bros. julkaisi elokuvan Yhdysvalloissa DVD:nä 22. helmikuuta vuonna 2011.
Näyttelijät

| 0 | 1 | 2 |
| --- | --- | --- |
|  Robert Taylor  | … |  Rio   |
|  Ava Gardner  | … |  Cordelia Cameron   |
|  Howard Keel  | … |  Cameron   |
|  Anthony Quinn  | … |  José Constantino Esqueda   |
|  Jack Elam  | … |  Barton   |
|  Kurt Kasznar  | … |  Isä Antonio   |
|  Ted de Corsia  | … |  sheriffi Parker   |
|  Walter Baldwin  | … |  Adam Smith   |
|  Joe Dominguez  | … |  Vincente   |
|  Frank McGrath  | … |  Pete   |
Aiheesta muualla

Ratsasta, vaquero! Internet Movie Databasessa (englanniksi)
Ratsasta, vaquero! Elonet.
Ratsasta, vaquero! AllMoviessa. (englanniksi)
Ratsasta, vaquero! TCM Movie Databasessa (englanniksi)
Rakveren kunta

| Rakveren kunta (Rakvere vald) |
| --- | --- |
 lippu:  vaakuna
 Rakvere sijaitsee Pohjois-Virossa.
 Koordinaatit: 59°23′N, 26°25′E 
Valtio:   Viro
Maakunta:  Länsi-Virumaa
Rakveren ja Sõmerun yhdistyminen:  21.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  294,66 km²
Väkiluku (1.1.2018):  5 566
 – Väestötiheys:  19 as./km²
 
 rakverevald.ee 
Infobox OKVirheellinen NIMI-arvo: 
Rakveren kunta sijaitsee Pohjois-Virossa Suomenlahden etelärannalla Länsi-Virumaan maakunnassa sata kilometriä Tallinnasta itään.
Sijainti

Kunta rajoittuu pohjoisessa Haljalan ja Viru-Nigulan kuntiin, etelässä Vinniin ja Tapaan sekä Rakveren kaupunkiin ja lännessä Kadrinaan.
Hallinto

Rakveren kunta muodostettiin vuoden 2017 kuntauudistuksessa yhdistämällä vanha Rakveren kunta ja Sõmerun kunta uudeksi Rakveren kunnaksi. Uusi kunta otti käyttöönsä Rakveren lipun ja Sõmerun vaakunan. Rakveressä on 5 566 asukasta (1.1.2018).
Kunta muodostuu Lepnan, Näpin, Sõmerun ja Uhtnan pienkauppaloista (alevik) ja 47 kylästä (küla). Kunnan hallinnollinen keskus on Sõmerun pienkauppala.
Liikenne

Valtatie 1 ja rautatie Tallinnasta Narvaan kulkevat Rakveren kautta. Valtatie 5 johtaa Rakverestä Pärnuun.
Aiheesta muualla

Kuvia tai muita tiedostoja aiheesta Rakveren kunta Wikimedia Commonsissa
Kuvia tai muita tiedostoja aiheesta Sõmeru Wikimedia Commonsissa
Puupalkinto

Puupalkinto jaetaan vuosittain kannustuksena rakennukselle, sisustukselle tai rakenteelle, joka edustaa korkealaatuista, suomalaista puuarkkitehtuuria tai jossa puuta on käytetty rakennustekniikkaa edistävällä tavalla. Puupalkinto on jaettu vuodesta 1994 alkaen. Palkinnon myöntää Puuinfo.
Puupalkinnon voittajan valitsee asiantuntijoistua koostuva raati, jonka jäsenet vaihtelevat vuosittain. Ehdotuksia palkinnon saajaksi voivat tehdä suunnittelijat, rakennuttajat, rakentajat sekä muut rakennetusta ympäristöstä kiinnostuneet.
Loppusuoran puupalkintoehdokkaiden kesken järjestetään yleisöäänestys.
Puupalkinto ja yleisöäänestyksen voittaja julkistetaan Puupäivässä.
Palkitut

1994 Metsolan ala-asteen koulu, Helsinki
1996 Leirintäalueen vastaanottorakennus, Taivalkoski
1998 Viikin puukerrostaloalue, Helsinki
2000 Vihantasalmen silta, Mäntyharju
2002 Kierikkikeskus, Yli-Ii & Sibeliustalo, Lahti
2003 Puu-Linnanmaan alue, Oulu
2004 Laajasalon kirkko, Helsinki & Aurinkorinteen puutaloalue, Espoo
2005 Metla-talo, Joensuu
2006 Toimistotalo FMO Tapiola, Espoo
2007 Talo Kotilo, Espoo
2008 Porvoon tuomiokirkon jälleenrakennustyö, Porvoo
2009 Seurasaaren ulkomuseon rakennuskonservointikeskus, Helsinki
2010 Luukku -talo, Aalto-yliopiston Luukku-team
2011 Metsähallituksen toimitalo ja tiedekeskus Pilke, Rovaniemi
2012 PUUERA Puukerrostalo, Vierumäki
2013 Suomen luontokeskus Haltia, Espoo
2014 Serlachiuksen taidemuseon Gösta-paviljonki, Mänttä
2015 As Oy Jyväskylän Puukuokka 1, Jyväskylä
2016 Pudasjärven hirsikampus, Pudasjärvi
2017 Niemenharjun matkailukeskus, Pihtipudas
2018 Tuupalan alakoulu ja päiväkoti, Kuhmo
2019 Joensuun Lighthouse, Joensuu
2020 Helsingin Olympiastadionin peruskorjaus ja uudistaminen
2021 Hopealaakson päiväkoti, Helsinki
Aiheesta muualla

Puuinfon kotisivu
Mario Sereni

Mario Sereni (25. maaliskuuta 1928 Perugia – 24. heinäkuuta 2015) oli italialainen oopperalaulaja, joka oli äänialaltaan baritoni.
Sereni opiskeli Rooman Accademia Nazionale di Santa Ceciliassa ja Sienan Accademia Musicale Chigianassa. Hänen uransa ammattilaisena käynnistyi esiintymisellä Maggio Musicale Fiorentinossa vuonna 1953. Metropolitan-oopperassa hän esiintyi ensimmäisen kerran vuonna 1957. Sereni teki 37 vuoden aikavälillä yli 550 esiintymistä Metropolitan-oopperassa. Hän esiintyi usein myös muun muassa San Franciscossa, Dallasissa, Wienin valtionoopperassa, La Scalassa ja Teatro Colónissa.
Sereni ei koskaan noussut aikansa kuuluisimpien baritonien joukkoon, mutta hänen äänensä tuli vahvasti edustetuksi oopperalevytyksillä. Hän menestyi erityisesti Giuseppe Verdin oopperoiden tulkinnoissa. Hänen merkittäviin rooleihinsa kuuluivat Germont (La traviata) ja Marcello (La bohème).
Prefekti (romaani)

| Prefekti> The Prefect |
| --- | --- |

Alkuperäisteos
Kirjailija:  Alastair Reynolds
Kieli:  englanti
Genre:  tieteiskirjallisuus
Kustantaja:  Victor Gollancz Ltd
Julkaistu:  2007
Ulkoasu:  sidottu
Sivumäärä:  512
ISBN:  0-575-07716-6
Suomennos
Suomentaja:  Hannu Tervaharju
Kustantaja:  Like
Julkaistu:  2009
Ulkoasu:  nidottu
ISBN:  978-952-01-0269-2
Löydä lisää kirjojaKirjallisuuden teemasivulta
Prefekti (engl. The Prefect) on Alastair Reynoldsin vuonna 2007 ilmestynyt tieteisromaani.
Juoni

Kirjan päähenkilö Tom Dreyfus toimii turvallisuuspoliisina (prefektinä) Sotisovalle. Timanttivyö on noin kymmenentuhannen asuinympäristön joukko joka kiertää Yellowstone -nimistä planeettaa. Timanttivyön asuinympäristöt ovat täysin itsenäisiä lainsäädäntönsä osalta – osassa näistä esimerkiksi harjoitetaan vapaaehtoista orjuutta ja tyranniaa. Ainoana ehtona on että asukkaat saavat osallistua Timanttivyön yhteisiin äänestyksiin. Sotisovan periaatteellisena tehtävänä on vain valvoa tämän demokratian toteutumista, mutta useat prefekteistä, kuten Dreyfus, näkevät tämän tehtävän hieman laajemmassa merkityksessä ja puuttuvat demokratiaa uhkaaviin voimiin hieman hanakammin. Dreyfus tutkii äänestysvilppiä sekä erään asuinympäristön tuhoa mikä johdattelee hänet vallankaappausyrityksen jäljille. Vallankaappausyrityksen takana on tekoäly nimeltä Aurora sekä eräs turvallisuuspoliisin luotettu prefekti nimeltään Gaffney.
Vastaanotto

Tähtivaeltajan Toni Jerrman kirjoitti, että Prefektiä sietää lähestyä viihteellisenä dekkarina, sillä romaania ei voi pitää mitenkään älyllisesti tai kirjallisesti palkitsevana.
Aiheesta muualla

Martin Lewis: The Prefect (Arkistoitu – Internet Archive). Strange Horizons 2007. (englanniksi)
Tenhunen, Asta: Alastair Reynolds - Prefekti. Savon sanomat.  14.7.2009. Arkistoitu 29.4.3013.
Jerrman, Toni: Tiukkatahtinen avaruusdekkari. Kauppalehti.  3.9.2009. Arkistoitu 29.4.3013.
Luonnollinen kaatumiskulma

Vuoresta erodoituneita hiekkakasoja Huippuvuorilla
Luonnollinen kaatumiskulma, toiselta nimeltään löyhän aineen kitkakulma, on rakennus- ja geotekniikan termi. Sillä kuvataan kulmaa, joka muodostuu rakeisen materiaalin ja horisontaalin pinnan välille, kun rakeista materiaalia kaadetaan kartion muotoiseksi kasaksi. Kulman suuruuteen vaikuttavat tiheys, vetovoima, pinta-ala, kitkakerroin, materiaalin karkeus, lajittuneisuus ja kosteus. Kulman ollessa pieni syntyy samasta määrästä ainetta matalampia kasoja kuin isoilla kulman arvoilla.
Luke Kibet

| Mitalit | Mitalit | Mitalit |  |
| --- | --- | --- | --- |
|  Luke Kibet |  Luke Kibet |  Luke Kibet |  |
Maa:   Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | maraton |  |
Luke Kibet (s. 12. huhtikuuta 1983) on kenialainen kestävyysjuoksija, joka on keskittynyt maantiejuoksuihin. Hän voitti maratonin maailmanmestaruuden Osakassa 2007 kuumissa ja kosteissa olosuhteissa ajalla 2.15.59.
Kibet on kilpaillut myös ratajuoksussa, jossa hän voitti 2004 hopeaa Kenian mestaruuskisoista 3 000 metrin estejuoksusta. Vuonna 2007 hän juoksi Kenian mestaruuskisoissa 10 000 metrin juoksussa kahdeksanneksi. Uransa ensimmäisen maratonin Kibet juoksi vuonna 2004. Kibetin maratonennätys on Eindhovenissa lokakuussa 2005 juostu 2.08.52.
Kibet osallistui myös Pekingin olympialaisten maratonille, mutta keskeytti sen.
Ennätykset

10 kilometrin maantiejuoksu: 28.03 (2006)
15 kilometrin maantiejuoksu: 42.44 (2006)
20 kilometrin maantiejuoksu: 58.34 (2003)
Puolimaraton: 1.00.43 (2006)
25 kilometrin maantiejuoksu: 1.12.52 (2004)
30 kilometrin maantiejuoksu: 1.30.17 (2006)
Maraton: 2.08.52 (2005)
Madison Avenue

Madison Avenue
Madison Avenue on pohjois-etelä-suuntainen katu Manhattanilla New Yorkissa. Katu on saanut nimensä Madison Squaresta, joka taas on nimetty Yhdysvaltain neljännen presidentin James Madisonin mukaan. Madison Avenue on kuuluisa ostoskatu, ja se tuli 1920-luvulta alkaen tunnetuksi julkaisualan keskuksena, etenkin monista mainostoimistoistaan. Fiktiivisen TV-sarjan Mad Men tapahtumat sijoittuvat 1950–1960-lukujen Madison Avenuelle. Kadun nimeä käytetään yhä metonyyminä koko New Yorkin mainostoimistoalasta, vaikka todellisuudessa melko harva toimisto sijaitsee enää sen varrella.
Mainostoimisto Young & Rubicam toimi Madison Avenuen numerossa 285 yhteensä 87 vuotta, vuodesta 1926 vuoteen 2013. Talossa toimii yhä sen sisaryritys Wunderman. Monen mainostoimistoketjun holdingyhtiö Omnicom Group toimii yhä Madison Avenuella, ja samassa talossa niin ikään sen omistama DDB Worldwide. Lähellä samalla kadulla on TBWA, sekin osa Omnicomia. Omnicomin suurimman toimistoketjun BBDO:n päätoimisto toimi Madison Avenuella 64 vuotta, vuodesta 1923 vuoteen 1987. Vuonna 2013 muita Madison Avenuen mainostoimistoja Wundermanin ja DDB:n ohella olivat Strawberry Frog, MODCo Creative, MacDonald Media, Brite Media ja Havas Worldwide Health.
Aiheesta muualla

Kuvia tai muita tiedostoja aiheesta Madison Avenue Wikimedia Commonsissa
Madison Avenue (Arkistoitu – Internet Archive)
Rai Vloet

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. toukokuuta 1995
Syntymäpaikka: Schijndel, Alankomaat
Pelipaikka: hyökkäävä keskikenttäpelaaja
Pituus: 183 cm
Seura
Seura: PSV Eindhoven
Pelinumero: 23
Junioriseurat
0000–2005: SVN
2005–2013: PSV
Seurat
| Vuodet | Seura | O | (M) |
| 2013– | Jong PSV | 40 | (10) |
| 2013– | PSV | 9 | (0) |
Maajoukkue
| 2011–2012 | Alankomaat U17 | 16 | (3) |
| 2012–2013 | Alankomaat U18 | 4 | (1) |
| 2013–2014 | Alankomaat U19 | 10 | (1) |
| 2014 | Alankomaat U20 | 3 | (1) |
| 2015– | Alankomaat U21 | 3 | (2) |
 Seurajoukkueuran tilastot kattavat vain kansalliset sarjat, päivitetty 4. tammikuuta 2016.  Maajoukkueuran tilastot päivitetty 4. tammikuuta 2016.
Rai Vloet (s. 8. toukokuuta 1995 Schijndel) on alankomaalainen jalkapalloilija, joka edustaa Eredivisiessä pelaavaa PSV Eindhovenia. Pelipaikaltaan Vloet on hyökkäävä keskikenttäpelaaja.
Ura > Seurajoukkueura

Vloet on PSV Eindhovenin kasvatti. Hän on pelannut seuran kakkosjoukkueessa 39 ottelua tehden niissä yhdeksän maalia. Debyyttinsä seuran edustusjoukkueessa Eredivisiessä Vloet teki elokuussa 2014 NAC Bredaa vastaan. Hän pelasi kauden aikana kahdeksassa Eredivisie-ottelussa ja myös yhdessä Eurooppa-liigan ottelussa sekä juhli kauden päätteeksi Alankomaiden mestaruutta. Kaudella 2015–2016 Vloet debytoi PSV:n paidassa Mestarien liigassa.
Ura > Maajoukkueura

Vloet on edustanut Alankomaita monilla eri nuorten maajoukkuetasoilla. Vuonna 2012 hän oli mukana voittamassa EM-kultaa alle 17-vuotiaiden kanssa. Vuodesta 2015 alkaen Vloet on kuulunut Alankomaiden alle 21-vuotiaiden maajoukkueeseen.
Muuta

Vloetin isä Wiljan Vloet on myös entinen jalkapalloilija. Hän on toiminut myös valmentajana muun muassa Eredivisiessä.
Saavutukset

PSV Eindhoven
Eredivisie (2014-2015)
Alankomaat
Alle 17-vuotiaiden Euroopan-mestaruus (2012)
RBS15

| RBS15 |
| --- | --- |
 RBS15 Mk. III
Tyyppi:  meritorjuntaohjus
Valmistushistoria
Valmistaja:  Saab Bofors Dynamics
RBS-15 ohjuksia Tatra T815:n alustalla
RBS15 on ruotsalaisen Saab Bofors Dynamicsin valmistama meritorjuntaohjus, josta Suomessa käytetään nimitystä MTO85, tarkoittaen meritorjuntaohjusta vuodelta 1985. Alkuperäinen nimike RBS 15 on lyhennys sanasta robotsystem 15 eli ohjusjärjestelmä 15. Ohjuksen tehtävänä on pintamaalien, eli kaikkien muiden alusten paitsi sukellusveneiden torjunta. Laukaistu ohjus lentää alle äänennopeudella (<1.0 Mach) lähellä meren pintaa maaliinsa inertia- ja GPS-ohjattuna.
Ohjusta käytetään Suomessa sekä merivoimien ohjusveneiltä että kuorma-autolavetilta laukaistavina versioina.
Heinäkuussa 2018 ohjuksesta esiteltiin päivitetty versio RBS15 Gungnir.
Tekniset tiedot

Pituus: 433 cm
Halkaisija: 50 cm
Paino: 800 kg
Taistelulataus: 200 kg
Sytytin: isku- ja herätesytytin
Ohjausjärjestelmä: inertia-, GPS- ja tutkaohjautuva
Kantama: versiosta riippuen 70–200 km
Versiot

RBS-15 Mk. I: Moottorina ranskalainen Microturbo TRI-60, työntövoima 3,73 kN (380 khp/830 lbf). Kantama 70+ km
RBS-15F: Mk I muunnettuna lentokoneesta laukaistavaksi. Otettiin käyttöön 1989.
RBS-15 Mk. II: Suunniteltu laukaistavaksi maalta, lentokoneesta ja aluksista. Kantama 70+ km
RBS-15SF: Mk. II:n vientiversio Suomeen. Suomessa käytetty lyhenne on MTO85 (Meritorjuntaohjus 1985)
RBS-15 Mk. III: aluksesta laukaistava versio kyvyllä iskeä myös maalla sijaitseviin kohteisiin. Tuotanto aloitettiin 2004. Kantama 200 km.
RBS-15SF-3: Mk. III:n ja päivitetyn Mk. II:n vientiversio Suomeen, tunnetaan myös nimellä MTO85M
RBS-15 Mk. IV: Parhaillaan kehitettävänä. Kaksitoimiset sensorit, entistä pidempi kantama ja kehittyneempi tiedonsiirto. Taistelukärki on vaihdettavissa tehtävästä riippuen. Tulevat päivitykset voivat sisältää mahdollisuuden optimoida ominaisuudet maa- tai merimaaleja vastaan.
Käyttäjämaat > Nykyiset käyttäjät

Kroatia Merivoimien ohjuskorvetit ja rannikon liikkuvat ohjuspatterit.
Puola Merivoimien Gawron-luokan fregatit.
Ruotsi Merivoimien ohjusveneet, Visby-luokan korvetit ja ilmavoimien Gripen -hävittäjäkoneet sekä rannikon liikkuvat ohjuspatterit.
Saksa Tulevaisuudessa Braunschweig-luokan korvetit ja F125-luokan fregatit sekä mahdollisesti Brandenburg-luokan fregatit.
Suomi Merivoimien ohjusveneet ja rannikon liikkuvat ohjuspatterit.
Käyttäjämaat > Hankintaa suunnittelevat

Thaimaa Thaimaan kuninkaalliset ilmavoimat kaavailee varustavansa hankkimansa Gripen -hävittäjät RBS-15F -ohjuksin.
Turkki Turkin merivoimat kaavailee RBS-15Mk3 -ohjuksia uuteen Milgem -korvettiin.
Käyttäjämaat > Entiset käyttäjät

Jugoslavia Joitakin RBS-15 -ohjuksia hankittiin 1980-luvun lopulla entisen Jugoslavian merivoimille.
Aiheesta muualla

Wikimedia Commonsissa on kuvia tai muita tiedostoja aiheesta .
MTO-85 Mervoimien sivulla
RBS15 Saabin sivuilla
Pöytätennis kesäolympialaisissa 2020 – naisten joukkuepeli

Naisten pöytätenniksen joukkuepeli Tokion 2020 kesäolympialaisissa pelataan 1.–5. elokuuta Tokyo Metropolitan Gymnasiumissa. Turnaukseen osallistuu 16 joukkuetta.
Karsinnat

Jokainen maantieteellinen alue (Afrikka, Aasia, Eurooppa, Latinalainen Amerikka, Pohjois-Amerikka ja Oseania) järjestävät erillisen karsintaturnauksen, josta pääsee yksi joukkue mukaan. Tammikuussa 2020 ITTF järjestää karsintaturnauksen, josta mukaan pääsee yhdeksän maata. Näiden lisäksi, jos isäntämaa Japani ei ole jo varmistanut paikkaansa turnauksessa, on sille varattu paikka lopputurnauksessa.
Karsinnat > Paikan varmistaneet maat

| Karsintatapa | Aika | Paikat | Maa |
| --- | --- | --- | --- |
| Isäntämaa |  | 1 |  Japani |
| Euroopan karsintaturnaus | 22. – 29. kesäkuuta 2020 | 1 |  Saksa |
| Afrikan karsintaturnaus | 20. – 30. elokuuta 2019 | 1 |  Egypti |
| Aasian karsintaturnaus | 15. – 22. syyskuuta 2019 | 1 |  Kiina |
| Pohjois-Amerikan karsintaturnaus | 5. lokakuuta 2019 | 1 |  Yhdysvallat |
| Latinalaisen Amerikan karsintaturnaus | 25. – 27. lokakuuta 2019 | 1 |  Brasilia |
| Oseanian karsintaturnaus | 6. – 8. joulukuuta 2019 | 1 |  Australia |
| ITTF:n karsintaturnaus | 22. – 26. tammikuuta 2020 | 9 |  Etelä-Korea    Hongkong    Itävalta    Kiinan Taipei    Puola    Romania    Singapore    Unkari |